Zaplavený Krym žiada Putina o pomoc
Krymské mesto Jalta vyhlásilo výnimočný stav, uzavrelo vstupy do mesta a požiadalo ruské námorníctvo o podporu po tom, čo Krymský polostrov, anektovaný Ruskom, zasiahli silné dažde s následnými povodňami.
Jaltský úrad pre mimoriadne situácie uviedol, že v meste nateraz evakuovali 49 ľudí. Primátorka Jalty Janina Pavlenková vyzvala tých občanov, ktorým nehrozí bezprostredné nebezpečenstvo, aby neopúšťali svoje domovy.
Požiadala tiež obyvateľov, aby sa zásobili pitnou vodou, pretože mesto dočasne zastaví jej dodávky do vodovodnej siete. Ruské tlačové agentúry totiž informovali, že záplavy ovplyvnili kvalitu vody z mestskej úpravne.
Bez elektriny je po výdatných zrážkach asi 2700 obyvateľov mesta. Autobusová a trolejbusová doprava v Jalte nefunguje, prerušená je aj prímestská doprava.
Medzičasom Pavlenková informovala, že počasie v Jalte sa zlepšuje a dážď takmer ustal. Doteraz v meste spadlo viac ako 135 milimetrov zrážok, čo je dvojnásobok celomesačných zrážok - podobná situácia nastala naposledy asi pred sto rokmi, uviedla Pavlenková.
Šéf krymskej administratívy Sergej Aksionov informoval, že požiada ruského prezidenta Vladimira Putina o finančnú pomoc na pokrytie škôd spôsobených búrkou na Kryme a na odškodnenie obetí.
Samotný Aksionov vyvolal vo štvrtok búrlivú diskusiu a pobúrenie na sociálnych sieťach, kde bol zverejnený videozáznam, ako sa v motorovom člne plaví ulicami mesta Kerč.
V zábere vidno, ako za loďou v rozbahnenej vode plávajú traja muži, o ktorých Aksionovov poradca povedal, že sú zamestnancami miestneho ministerstva pre mimoriadne situácie, ktorí sa údajne takto chceli dostať do mestskej nemocnice.
Podľa poradcu Olega Kriučkova v mieste natáčania boli ulice zaplavené do výšky hrudníka vysokého muža, takže "ľahšie bolo plávať ako ísť".
Rusko anektovalo Krym v roku 2014, čo väčšina krajín sveta neuznala.
Dnes treba vedieť
Denník Plus jeden deň na svojom webe informoval, že ide o Milana M.
Nicolas Dupont-Aignan je euroskeptický pravicovo-nacionalistický konzervatívec, líder strany Vstaň Francúzsko (Debout la France - DLF).
"Dúfame, že výsledkom bude zmysluplný, jednoznačný a jednoduchý regulačný rámec bez diskriminácie, ktorý by zabezpečil efektívne fungovanie trhu cestnej dopravy," avizovali dopravcovia.
Slovenský hokejista Michal Handzuš, majster sveta, majster Slovenska i víťaz Stanley Cupu, sa aktívne zúčastní prvého Národného rozvojového seminára.
Slovenská verejnosť dôveruje v nezávislosť súdov najmenej v celej EÚ, verí v to len jedna pätina občanov.
Krátko po nástupe Trumpa vyhlásil šéf Európskej rady Tusk, že okrem islamského terorizmu, Ruska a Číny predstavuje hrozbu pre Európu aj Trump. "Takéto čiernobiele úsudky by už dnes vari nikto nevyriekol," uviedol Zaorálek.
"Vystúpenie z OAŠ nie je riešením - tým je opätovné zdemokratizovanie krajiny," napísal v reakcii na sociálnej sieti Twitter generálny tajomník OAŠ Almagro.
Záležitosť sa týka vlečúceho sa súdneho sporu o náhradu škody, ktorý vedie s U.S. Steel Košice americká firma ADAMS&Co.
Edmonton aj vďaka gólu slovenského obrancu Andreja Sekeru vyhral nad Anaheimom 2:1. St. Louis zvíťazili na domácom ľade nad Nashvillom 3:2
"Čiernohorský parlament práve zahlasoval za vstup do NATO. Dobré rozhodnutie," napísal Lajčák v angličtine aj čiernohorčine na svojom účte na sociálnej sieti Twitter bezprostredne po piatkovom hlasovaní parlamentu v Čiernej Hore.